Oslo

**Oslo** merupakan sebuah ibu negara dan bandar paling ramai penduduk di  Norway. 

Oslo ditubuhkan sekitar tahun 1000 M, dan menubuhkan sebuah "kaupstad" ataupun tempat perdagangan pada 1048 oleh Raja Harald III. Bandar ini menerima status keuskupan pada tahun 1070 di bawah Raja Haakon V. Norway bergabung dengan Denmark dan Sweden lalu menubuhkan Kesatuan Kalmar dari tahun 1397 sehingga 1523 dan sekali lagi iaitu kesatuan Denmark-Norway dari tahun 1536 sehingga 1814. Norway bergabung semula dengan Sweden iaitu kesatuan Sweden-Norway dari tahun 1814 sehingga 1905. Selepas Oslo musnah dalam satu kebakaran pada tahun 1624, kota ini dipindahkan ke Istana Akershus ketika pemerintahan Raja Christian IV dan menamakan kota itu sebagai **Christiania** untuk memperingati dirinya. Ia kemudian ditubuhkan sebagai sebuah perbandaran pada 1 Januari 1838. Berikutan pembaharuan ejaan, ia dieja sebagai **Kristiania** dari 1877 sehingga 1925, apabila nama asal Norway dipulihkan.

Oslo merupakan pusat ekonomi dan politik bagi negara Norway, Bandar ini juga merupakan pusat perdagangan, perindustrian, perkapalan dan perbankan Norway. Bandar ini juga adalah sebuah pusat yang penting untuk industri maritim dan perdagangan maritim di Eropah. Bandar ini adalah rumah bagi banyak syarikat-syarikat dalam sektor maritim. Oslo adalah sebuah bandar perintis daripada Majlis Eropah dan Suruhanjaya Eropah.

Oslo dianggap sebagai bandar global. Ia berada di kedudukan nombor satu dari segi kualiti hidup di kalangan bandar-bandar besar Eropah pada tahun 2012 berikut laporan oleh majalah *fDi*. Satu kajian yang dijalankan oleh ECA International pada tahun 2011 meletakkan Oslo sebagai bandar kedua paling mahal di dunia untuk perbelanjaan hidup selepas Tokyo. Pada tahun 2013, Oslo terikat dengan bandar Australia. Melbourne sebagai bandar raya keempat paling mahal di dunia menurut Economist Intelligence Unit (EIU).

Sejak Januari 2014, bandaraya Oslo mempunyai populasi seramai 634,000 orang. Kawasan metropolitan Oslo mempunyai populasi seramai 1,502,604 orang. Oslo merupakan bandar yang cepat berkembang menjadikan bandar utama yang paling pesat berkembang di Eropah. Perkembangan populasi ini berpunca sebahagian besar daripada imigresen antarabangsa dan berkaitan kadar kelahiran tinggi. Penduduk pendatang di bandar ini berkembang agak lebih cepat daripada penduduk asal Norway.

## Sejarah

Oslo ditubuhkan sekitar tahun 1409 oleh Raja Harald Hardråde. Penyelidikan arkeologi baru-baru ini bagaimanapun telah mendedahkan pengebumian Kristian yang boleh bertarikh sebelum 1000M, yang membuktikan penempatan sebelumnya. Pada tahun 2000, ia disambut sebagai hari satu alaf Oslo.

Ooslo menerima status ibu negara sejak pemerintahan Raja Haakon V (1299–1319), raja pertama Norway yang bermastautin tetap di bandar. Beliau juga memulakan pembinaan Istana Akershus. Satu abad kemudian, Norway bergabung dengan Denmark dan peranan Oslo dikurangkan sebagai pusat pentadbiran wilayah dan raja-raja tinggal di Copenhagen.

Oslo telah dimusnahkan beberapa kali oleh bencana api dan selepas malapetaka kali yang ke-14, iaitu pada 1624, Raja Christian IV memerintahkan untuk membina semula tapak baru untuk menyeberangi teluk berdekatan Istana Akershusand dan diberi nama *Christiania*. Lama sebelum ini, kota Christiania telah mula menubuhkan kedudukannya sebagai pusat dagangan dan kebudayaan di Norway. Sebahagian daripada kota ini dibina bermula pada tahun 1624 dan dipanggil sebagai *Kvadraturen* disebakan susunan atur ortogon. Wabak terakhir merebak di Oslo pada 1654. Pada tahun 1814, Christiania menjadi ibu negara semula apabila kesatuan dengan Denmark dibubarkan.

Pada tahun 1850, keluasan kota Christiania menjangkau ke Bergen dan menjadi bandar paling ramai penduduk di negara. Pada tahun 1877, kota ini ditukar nama menjadi *Kristiania*. Nama **Oslo** diguna pakai sejak tahun 1925.

Pada serangan pengganas di Norway 2011, Oslo dilanda letupan melalui pejabat kerajaan. Bom itu juga merosakkan beberapa bangunan termasuk Pejabat Perdana Menteri. Lapan orang terbunuh dalam siri pengeboman itu.

## Geografi
Walaupun Norway Timur memiliki banyak sungai, mempunyai beberapa sungai, ia tidak mengalir ke pusat bandar Oslo. Sebaliknya Oslo mempunyai dua sungai yang lebih kecil: Akerselva dan Alna. Air terjun Akerselva memberi kuasa kepada industri moden pertama Norway pada tahun 1840an. Seabad kemudian, sungai ini menjadi simbol kepada simbol kestabilan ekonomi Norway. Walaupun penduduk di bandar ini adalah lebih kecil berbanding dengan kebanyakan ibu negara di Eropah, ia mempunyai keluasan tanah yang luar biasa, di mana dua pertiga adalah kawasan perlindungan hutan, bukit-bukau serta tasik. Sempadannya merangkumi banyak taman-taman dan kawasan terbuka, memberikan satu keluasan bai kawasan lapang dan tanah hijau.

### Iklim
Oslo rasminya mengalami iklim kebenuaan lembap (Dfb mengikut kepada sistem pengelasan iklim Köppen). Disebabkan bandar ini latitud utara, waktu siang sangat berbeza, siang sekurang-kurangnya 18 jam ketika pertengahan musim panas dan kira-kira 6 jam ketika musim sejuklebih daripada 18 jam di pertengahan musim panas, apabila ia tidak pernah mendapat gelap pada waktu malam, kepada kira-kira 6 jam di pertengahan musim sejuk. 

Suhu tertinggi Oslo boleh mencecah sehingga  dan paling sejuk sekitar suhu . Suhu tertinggi pernah direkodkan pada suhu  pada 21 Julai 1901. Musim sejuk di bandar ini terlalu sejuk dan bersalji dan suhunya mencecah di antara sehingga . Suhu paling dingin direkodkan pada  pada January 1942.

Pada Julai 2014, Oslo mengalami salah satu daripada bulan musim panas paling panas pernah dicatatkan dengan suhu purata bulanan pada , suhu purata tertinggi pada  dan suhu purata terendah pada .

Purata hujan tahunan pula ialah  dengan hujan sederhana sepanjang tahun. Musim salji bermula dari bulan Oktober hingga Mei, tetapi pengumpulan salji berlaku terutamanya dari Januari sehingga Mac. Hampir setiap musim sejuk, ais terbentuk pada bahagian paling dalam Oslofjord dan juga pada musim sejuk membeku seluruh dalaman fiord. Disebabkan Oslo berada kedudukan jauh dari lautan Atlantik, fiord besar boleh menjadi beku sepenuhnya walaupun peristiwa ini jarang berlaku. Oslo menerima sekitar 1,650 jam cahaya matahari setiap tahun iaitu kira-kira purata bagi bahagian utara Eropah.

## Kawasan rekreasi
Oslo mempunyai banyak taman dan juga kawasan hijau di pusat bandar termasuk:

*Taman Frogner tapak besar yang terletak beberapa minit jika berjalan kaki dari pusat bandar. Tapak rekreasi ini terbesar dan terkenal di Norway bersama koleksi-koleksi patung Gustav Vigeland.
*Bygdøy merupakan kawasan hijau, biasanya disebut sebagai Muzium Semenanjung Oslo. Kawasan ini dikelilingi oleh lautan dan salah satu kawasan termahal di Oslo.
*Taman St. Hanshaugen merupakan tempat awam tertua dan juga tempat berbukit di pusat Oslo.

Kawasan perbandiran sekitar Oslo juga menyediakan lapan tempat renang awam.
Tøyenbadet adalah kemudahan renang tertutup terbesar di Oslo dan salah satu kolam renang di Norway yang menawarkan kolam utama sedalam 50-meter. Kolam luar, Frognerbadet juga mempunyai kolam sedalam 50 meter.

## Kerajaan dan politik
Oslo merupakan ibu negara bagi negara Norway, jadi kerusi perundangan kerajaan Norway terletak di sini. Kebanyakan pejabat-pejabat kerajaan termasuk pejabat Perdana Menteri terletak di *Regjeringskvartalet*, berdekatan bangunanStorting.

Dalam kerusi parlimen, Parti Buruh dan Parti Konservatif mempunyai enam kerusi, Parti Kemajuan dan Parti Liberal mempunyai dua kerusi serta Parti Sosialis Kiri, Parti Demokrat Kristian dan Parti Hijau hanya mempunyai satu kerusi. Oslo telah mempunyai sistem parlimen daripada kerajaan sejak tahun 1986. 

## Ekonomi
Oslo adalah pusat penting bagi pengetahuan pelayaran di Eropah dan adalah tapak kepada lebih-kurang 980 syarikat termasuk syarikat-syarikat perkapalan yang terbesar di dunia, ejen kapal dan insurans.  Det Norske Veritas, yang terletak di Høvik di luar Oslo, adalah salah satu dari tiga persatuan pengelasan yang utama di duna dengan mempunyai 16.5% daripada kapal-kapal di dunia di dalam daftarnya. . Pelabuhannya adalah pelabuhan pengangkutan kargo yang terbesar di Norway dan adalah juga pintu masuk utama bagi penumpang-penumpang. Setiap tahun hampir 6000 kapal berlabuh di Pelabuhan Oslo yang membawa jumlah kargo seberat 6 juta ton dan lebih dari 5 juta penumpang. 

Kawasan metropolitan Oslo menyumbangkan GDP (Hasil Dalam Negeri Kasar) NOK268.047 billion (€33.876 billion) pada tahun 2003, 17% dari GDP negara, memjadikannya salah satu kawasan yang mempunyai GDP yang tertinggi di Eropah.  

Oslo adalah antara bandar yang mempunyai kos penghidupan yang tertinggi di dunia mengikut kajian-kajian kos penghidupan sedunia oleh Mercer Human Resource Consulting  dan Economist Intelligence Unit. Pendapatan dan juga cukai pendapatan adalah antara yang tertinggi di dunia. Mengikut kepada bank Switzerland, UBS pada bulan Ogos 2006, Oslo dan bandaraya metro London merupakan bandar termahal dunia.

## Demografi

Mengikut kepada bancian terkini, kebanyakan 432,000 penduduk Oslo (70.4% daripada penduduk) merupakan etnik Norway manakala 6% sejak 2002 adalah orang luar (409,000). Oslo memiliki populasi imigran yang besar dan juga orang Norway yang mempunyai ibu bapa imigran. Golongan imigran ini mewakili 30.4 peratus daripada penduduk Oslo. Kebanyakan penduduk imigran menetap di Søndre Nordstrand, Stovner og Alna, di mana mereka membentuk 50 peratus daripada populasi Oslo. Orang Pakistan merupakan etnik minoriti populasi yang diikuti oleh orang Sweden, Somalia dan Poland. Lain-lain kumpulan besar imigran adalah dari negara Sri Lanka, Vietnam, Turki, Maghribi, Iraq dan juga Iran.

Pada tahun 2013, 40% sekolah rendah di Oslo menggunakan bahasa Norway dan Sami sebagai bahasa pertama. Bahagian barat bandar sebanyak 5% murid pada keturunan imigran. Bahagian timur Oslo pula campuran di mana sekolah-sekolah terdiri daripada 97% imigran. Sekolah-sekolah di Oslo juga semakin dibahagikan mengikut kumpulan etnik. Di bandar kecil, Groruddalen pada tahun 2008 misalnya, etnik Norway menurun sebanyak 1,500, manakala penduduk imigran meningkat sebanyak 1,600. 

Oslo mempunyai penduduk yang memeluk agama masing-masing. Pada tahun 2008, 63% penduduk merupakan ahli Gereja Norway dengan purata 82%. Pada tahun 2012, terdapat 48 ribu orang beragama Islam di Oslo, dan kira-kira 8 peratus daripada populasi manakala Gereja Roman Katolik sebanyak 33 ribu orang.

## Pengangkutan awam

Sistem pengangkutan awam, metro, tram, bas dan feri, Oslo dikendalikan oleh syarikat kepunyaan perbandaran Oslo Sporveier. Terdapat juga keretapi yang dikendalikan oleh syarikat kepunyaan kerajaan, Norges statsbaner. Semua pengangkutan awam menggunakan sistem tiket yang sama. Sistem tiket ini membenarkan pengguna yang mempunyai tiket biasa bertukar pengangkutan untuk perjalanan di dalam bandar tanpa bayaran lebih dalam masa 1 jam. Pada tahun 2004, sebanyak 160 juta perjalanan telah dibuat dengan menggunakan pengangkutan awam, dimana 85% daripada itu telah dikendalikan oleh anak-anak syarikat Oslo Sporveier dan 15% oleh syarikat-syarikat bas dan feri persendirian dibawah kontrak.

Sistem tram, Oslotrikken, mengandungi 6 laluan yang silang-menyilang di dalam bandar dan berlanjut ke kawasan-kawasan subbandar. Sistem metro yang dikenali dengan nama T-bane, mempunyai 6 laluan yang menghubungi subbandar di timur dan barat. Keenam-enam laluan ini bertemu di terowong bawah tanah di tengah bandar Oslo.

Sebuah laluan gelung separuh bawah tanah telah dibuka pada Ogos 2006 yang menghubungi Ullevål di barat laut dan Carl Berners plass di timur. Pembukaan stesen Sinsen pada Ogos 2006 menandakan penyiapan laluan gelung yang menyambung dua stesen-stesen baru Nydalen dan Storo yang telah beroperasi selama dua tahun. Sistem tiket RFID dengan halangan lawang putar otomatik akan digunakan.

**Udara**
* Lapangan terbang Oslo, Gardermoen dengan kemudahan keretapi laju (Flytoget) 
* Lapangan terbang Sandefjord, Torp (di provinsi Vestfold lebih kurang 2 jam dari bandar) 

**Laut**

Terdapat hubungan feri harian ke Kiel (Germany), Copenhagen (Denmark), Frederikshavn (Denmark) dan Nesodden.

**Keretapi**

Oslo Sentralstasjon adalah stesen keretapi utama di Oslo. Dari sana terdapat hubungan mengarah ke Trondheim, Bergen, Stavanger, Stockholm (Sweden), Gothenburg (Sweden) dan Copenhagen (Denmark). Perkhidmatan keretapi Norway adalah amat tepat masa. Pada musim sejuk keadaan cuaca seperti salji dan ribut boleh menyebabkan kelewatan dan juga pembatalan perkhidmatan yang melintasi kawasan pergunungan di tengah Norway.

## Budaya
Oslo mempunyai jumlah yang besar dan pelbagai tarikan kebudayaan, termasuk beberapa bangunan yang mengandungi karya seni oleh Edvard Munch dan pelbagai artis antarabangsa yang lain tetapi terdapat juga beberapa artis Norway. Contohnya, Knut Hamsun dan Henrik Ibsen. Kerajaan baru-baru ini telah melabur jumlah wang yang besar dalam pemasangan kebudayaan, kemudahan, bangunan dan perayaan di Bandaraya Oslo. Bygdøy, di luar pusat bandar merupakan pusat sejarah dan sejarah Viking Norway. Kawasan ini mengandungi sejumlah besar taman dan banyak muzium. Contohnya Muzium Fram, Vikingskiphuset dan Muzium Kon-Tiki. Oslo juga menjadi tempat penyampaian Hadiah Keamanan Nobel.

### Muzium, galeri
Oslo mempunyai beberapa muzium dan galeri yang terletak di bandar. Muzium Munch mengandungi *[[The Scream]]* dan kerja-kerja lain oleh Edvard Munch, yang mendermakan semua hasil kerja-kerja beliau ke bandar ini sebelum kematiannya. Majlis perbandaran kini sedang merancang pembinaan satu Muzium Munch baru yang kemungkinan besar akan dibina di Bjørvika, yang terletak di barat daya bandar. Muzium itu akan dinamakan Munch/Stenersen. Di luar bandar, sebuah muzium menyediakan 155 bangunan yang masih kukuh dari semua daerah di Norway termasuk Gereha Stave.

Muzium Vigeland yang terletak di Taman Frogner, bebas untuk mengakses dan mengandungi lebih 212 ukiran oleh Gustav Vigeland termasuk sebuah obelisk dan Roda Kehidupan. Patung lain yang popular ialah Sinnataggen, seorang bayi lelaki mengalami kecederaan pada kakinya. Tugu ini amat terkenal dan menjadi ikon di bandar ini. Taman Arca Ekebergparken mempunyai kerja-kerja pelakaran patung oleh artis Norway dan antarabangsa seperti Salvador Dalí.

Muzium Kapal Viking mempunyai tiga kapal Viking yang dijumpai di Oseberg, Gokstad dan Tune. Muzium ini juga menyediakan barang-barang unik lain yang ditemui sejak zaman Viking.. Muzium Bandar Oslo menerangkan tentang cara kehidupan rakyat dan sejarah tentang bandaraya Oslo.

Pusat Keamanan Nobel ialah sebuah organisasi bebas yang dibuka pada 11 Jun 2005 oleh Harald V sebagai sebahagian daripada perayaan untuk menandakan ulang tahun ke-100 Norway sebagai negara yang merdeka. Bangunan ini menempatkan pameran tetap, berkembang setiap tahun apabila pemenang Hadiah Keamanan Nobel diumumkan. Bangunan ini digunakan terutamanya sebagai pusat komunikasi.

### Muzik dan acara

Sebilangan besar festival muzik diadakan di Oslo seperti festival jazz yang diadakan setiap tahun pada bulan Ogos sejak 25 tahun yang lalu. Festival rock terbesar Oslo, Øyafestivalen atau nama ringkasnya "Øya". Ia berjaya menarik 60,000 orang ke Taman Peraj di timur Oslo dalam masa empat hari.

Festival Muzik Gereja Antarabangsa Oslo telah diadakan setiap tahun sejak tahun 2000. Festival Muzik Dunia Oslo memaparkan bintang membuat persembahan mereka tetapi mereka semua itu orang tidak dikenali di Norway. Festival Muzik di Dewan diadakan pada bulan Ogos setiap tahun dan diadakan di dewan bertaraf dunia dan peseta solo berkumpul di Oslo untuk melaksanakan di festival ini. Festival Rock Norway pula diadakan pada Jun setiap tahun.

Upacara Hadiah Keamanan Nobel diketuai oleh institut Nobel Norway. Upacara anugerah ini diadakan setiap tahun di Dewan Bandaraya pada 10 Disember. Namun, festival bagi kawasan orang Sami yang berada jauh dari bandar mengadakan Hari Kebangsaan Sami dengan menganjurkan beberapa aktiviti dan hiburan.

Piala Dunia Biathlon di Holmenkollen diadakan setiahun dan para peserta lelaki mahupun wanita mengambil bahagian dalam acara sprint dan juga pursuit. Contoh lain acara tahunan di Oslo adalah Desucon, sebuah konvensyen yang memberi tumpuan kepada budaya Jepun dan Færderseilasen, acara regata terbesar dunia dengan 110 bot megambil bahagian setiap tahun.

Orkestra utama di Norway ialah Filharmonik Oslo yang terletak di Dewan Konsert Oslo sejak tahun 1977. Walaupun ia telah ditubuhkan pada tahun 1919, Filharmonik Oslo merupakan warisan daripada penubuhan *Christiania Musikerforening* (Persatuan Pemuzik Christiania) oleh Edvard Grieg dan Johan Svendsen pada tahun 1879.

Oslo telah menjadi hos Festival Lagu Eurovision sebanyak dua kali.

### Seni

Oslo memiliki kira-kira 20 buah teater, termasuk Teater Norway dan Teater Kebangsaan yang berlokasi di Jalan Karl Johan. Teater Kebangsaan Norway merupakan teater terbesar di Norway yang terletak di antara istana diraja dan bagunan parlimen, Stortinget. Teater ini mewakili pelako-pelakon dan penulis lagu tetapi penulis lain, penyanyi dan penari megambil bahagian di Rumah Opera Oslo yang baru dibuka yang terletak di Bjørvika. Rumah Opera itu dibuka pada tahu 2008 dan merupakan sebuah mercu tanda negara yang telah dihias oleh firma reka bentuk Norway, Snøhetta. Rumah itu mempunyai kira-kira 2000 tempat duduk. Bangunan itu juga menelang kos sebanyak 500 juta euro dan mengambil masa lima tahun serta Rumah Opera pertama di dunia yang membolehkan orang ramai berjalan di atas bumbung bangunan.

### Kesusasteraan
Ramai pengarang terkemuka Norway yang menetap di Oslo untuk beberapa tempoh dalam kehidupan mereka. Sebagai contoh, pemenang Nobel, Sigrid Undset membesar di Oslo dan menerangkan tentang biografi beliau dalam novel *Elleve år* (1934; diterjemahkan sebagai *Tahun yang panjang*).

Pengarang drama, Henrik Ibsen merupakan pengarang terkenal di Norway. Beliau banyak menulis seperti *[[Hedda Gabler]]*, *[[Peer Gynt]]*, *[[A Doll's House]]* dan *[[The Lady from the Sea]]*. Kini, penulis novel seperti Lars Saabye Christensen, Tove Nilsen dan Roy Jacobsen banyak menerangkan tentang bandar ini dan rakyat di dalam novel mereka. Pada awal abad ke-20, sastera dari Oslo termasuklah penyair Rudolf Nilsen dan André Bjerke.

### Media
Surat khabar seperti *[[Aftenposten]]*, *[[Dagbladet]]*, *[[Verdens Gang]]*, *[[Dagens Næringsliv]]*, *[[Finansavisen]]*, *[[Dagsavisen]]*, *[[Morgenbladet]]*, *[[Vårt Land (akhbar Norway)|Vårt Land]], [[Nationen]]* dan *[[Klassekampen]]* diterbitkan di Oslo. Pejabat utama penyiaran negara, NRK terletak di Marienlyst, Oslo. NRK juga menyediakan khidmat radio dan juga televisyen. 

### Sukan

Arena Nasional Holmenkollbakken merupakan venue utama bagi sukan ski dan juga biathlon. Ia juga menganjurkan kejohanan piala dunia setiap tahun termasuklah Festival Ski Holmenkollen. Oslo menjadi hos Kejohanan Dunia Biathlon pada tahun 1986, 1990, 1999 dan 2002. 

Oslo menjadi tempat utama bagi beberapa kelab bola sepak termasuk Vålerenga, Lyn, Skeid dan Stabæk yang telah memenangi Liga Perdana Norway dan Piala Bola Sepak Norway.

Ullevål Stadion menjadi arena utama bagi pasukan bola sepak kebangsaan Norway, kelab Vålerenga Fotball dan perlawanan akhir Piala Bola Sepak. Stadium ini pernah menjadi hos perlawanan akhir Kejohanan Bola Sepak Wanit Eropah pada tahun 1987 dan 1997 serta Kejohanan Bola Sepak bawah-19 Eropah pada tahun 2002. Røa IL merupakan pasukan bola sepak Oslo dalam liga wanita, Toppserien.

Bislett Stadion menjadi trek utama bandar yang menjadi hos Bislett Games. Bjerke Travbane menjadi utama bagi sukan lumba abah-abah di negara Norway. Oslo Spektrum digunakan dalam acara hoki ais dan perlawanan bola baling.  Bækkelagets SK dan Nordstrand IF bermain di liga bola baling wanita manakala Vålerenga Håndball bermain di liga lelaki. Kejohanan Dunia IIHF 1999 merupakan acara hoki ais yang diadakan di Oslo. Kejohanan Dunia UCI iaitu acara perlumbaan basikal pula pernah dianjurkan pada tahun 1993 oleh Oslo.

Oslo termasuk dalam pembidaan tuan rumah Sukan Olimpik Musim Sejuk 2022 tetapi tersingkir pada 2 Oktober 2014.

## Tarikan Pelancong
* Kubu Akershus
* Muzium Negara Norway
* Dewan Bandar (tempat majlis penyampaian Nobel Peace Prize)
* Holmenkollen
* Muzium Kon-Tiki
* Muzium Munch
* Istana Raja Oslo
* Taman Vigeland
* Muzium Kapal Viking

## Pendidikan
* Universiti Oslo (Universitetet i Oslo) 
* Universiti Kolej Oslo (Høgskolen i Oslo) 
* Universiti Pentadbiran Perniagaan (Handelshøyskolen BI) 
* Universiti Teknologi Informasi Norway (Norges Informasjonsteknologiske Høyskole) 
* Universiti Senibina dan Senireka Oslo (Arkitektur- og designhøgskolen i Oslo) 
* Universiti Sukan dan Pendidikan Fisikal Norway (Norges idrettshøgskole) 
* Akademi Muzik Norway (Norges musikkhøgskole) 
* Universiti Teologi Lutheran Norway (Det teologiske Menighetsfakultet - MF) 
* Akademi Kebangsaan Sastera Oslo (Kunsthøgskolen i Oslo KHIO) 
* Akademi Tentera Norway (Krigsskolen) 
* Universiti Sains Veterinari Norway (Norges Veterinærhøgskole)
 
Kini terdapat di Oslo sahaja lebih dari 50 sekolah, kolej dan universiti.

## Hubungan antarabangsa
* Oslo merupakan bandar utama untuk program "bandar pelbagai budaya" oleh Suruhanjaya Eropah dan Majlis Eropah..

### Bandar berkembar
Berikut merupakan bandar berkembar Oslo:

* Gothenburg, Sweden
* Mbombela, Afrika Selatan
* Saint Petersburg, Rusia
* Schleswig-Holstein, Jerman

* Shanghai, China
* Vilnius, Lithuania
* Warsaw, Poland

Bekas bandar berkembar Oslo ialah Madison, Wisconsin, Tel Aviv dan Vilnius, tetapi telah dimansuhkan/

### Mengkesport pokok krismas
Oslo telah lama mempunyai tradisi menghantar pokok krismas setiap tahun ke bandar-bandar Washington, New York, London, Edinburgh, Rotterdam, Antwerp dan Reykjavík. Sejak 1947, Oslo telah menghantar pokok yang berketinggian 65–80-kaki (20–25 m) tinggi, 50 sehingga 100-tahun terutama kepada Britain kerana menyokong Norway semasa Perang Dunia Kedua.

## Rujukan